Seadus keelab alkoholi tarbimise avalikus kohas, kuid kas selliste pidupäevade puhul ei saaks teha erandit? Mitte kehtestada naeruväärseid piiranguid, mida keegi ei järgi. Nägin isiklikult, kuidas politsei  raiskas aega täiesti korralike ja rahulike täisealiste peale, keelates neil plastiktopsist õlut rüübata. Sel ajal jäid korravalvuritel kahe silma vahele vaevalt nelja-viieteistaastased lapsed, kes segamatult paar sammu eemal viina lahjendasid. Küllap oksendas neist vähemalt kolmveerand hiljem tänaval ja mõni pildus kindlasti katki paar klaaspudelit.